বর্ষা মৌসুমের রোদেলা দিন হওয়ায় গতকাল এমএ আজিজ স্টেডিয়ামের মাঠটিকে দেখাচ্ছিলো লাল-গালিছার ন্যায় তুলতুলে। তাছাড়া দর্শকেরও কমতি ছিলো না। তারপরও ফাইনালের পূর্ণতা আসেনি শুধুমাত্র অগোছালো আক্রমণে। নারায়ণগঞ্জ জেলার জালে প্রথম গোলটি প্রবেশ করে খেলার ৪ মিনিটে। এই সময় আনসার একটি ফ্রি কিক লাভ করে প্রতিপক্ষের সীমানায়। প্রায় ৩০ গজ দূর থেকে রক্ষণভাগের মিষ্টি মেয়ে ফারহানার নেওয়া শর্ট বাক খেয়ে জালে জড়ালে (১-০) আনন্দে উত্ফুল্ল হয়ে উঠে আনসার শিবির। খেলার ১৭ মিনিট আবারো  গোলের সন্ধান লাভ করে আনসার। এই সময় একটি আক্রমণ গড়ে তুলে তারা। রাইট উইংগার রূপালী চাকমার পাস পেয়ে অং ম্রা চিং মারমা প্রতিপক্ষ রক্ষণভাগ ভেদ করে প্লেনিং শট বৃদ্ধি করেন (২-০) গোলের ব্যবধান।